wickkiey/tamil-wikipedia-markdown huggingface dataset:
# வீ. சீ. இராமச்சந்திரன்



**வீரம்பாக்கம் சீனிவாசன் இராமச்சந்திரன்** (*Veerambakkam Srinivasan Ramachandran*) இந்தியாவின் தமிழகத்தைச் சேர்ந்த ஒரு தாவரவியலாளர் ஆவார். முன்னதாக பாரதியார் பல்கலைக்கழகத்தின் தாவரவியல் துறையில் பேராசிரியராகப் பணிபுரிந்தார். தற்போது கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தின் தோட்டக்கலைத் துறை மற்றும் ஆராய்ச்சி நிறுவனத்தில் இணைப்பு பேராசிரியராகவும் பணிபுரிகிறார்.  
## தொழில்
கோயம்புத்தூர் தெற்கு வட்டத்தில் உள்ள இந்திய தாவரவியல் ஆய்வகத்தில் முனைவர் என்.சி. நாயரின் தலைமைப் பொறுப்பில் ராமச்சந்திரன் இளநிலை ஆராய்ச்சி உறுப்பினராகச் சேர்ந்தார். முனைவர் வி.ஜே.நாயரின் வழிகாட்டுதலின் கீழ் சென்னைப் பல்கலைக்கழகத்தில் முனைவர் பட்டம் பெற்றார். வி.ஜே. நாயர் நன்கு அறியப்பட்ட புல் ஆராய்ச்சி நிபுணர் ஆவார். கோவை பாரதியார் பல்கலைக்கழகத்தில் தாவரவியல் பேராசிரியராகப் பணியாற்றி 2014 ஆம் ஆண்டு ஓய்வு பெற்றார். கண்ணனூரின் தாவரவளம் (1988), தமிழ்நாட்டின் நீலகிரியில் பெரணியும் பெரணிசார் தாவரங்களும் (2017), இந்தியாவில் ஒபெக்கிராபா சென்சு லேட்டோ எனப்படும் பூஞ்சைப்பாசியின் வகைப்பிரித்தல் திருத்தம் (2018) என்பன இவர் எழுதிய நூல்களாகும். குறைவாகப் பயன்படுத்தப்பட்ட உண்ணக்கூடிய காட்டுத் தாவரங்கள், தாவர பன்முகத்தன்மை மற்றும் பாதுகாப்பு என்ற தலைப்புகளின் கீழ் நடைபெற்ற தேசிய கருத்தரங்கின் செயல்பாடுகள் அடங்கிய இரண்டு புத்தகங்களை ஒரு பத்திரிகை ஆசிரியாகத் திருத்தினார். மேற்கூறியவற்றைத் தவிர, தேசிய மற்றும் பன்னாட்டு இதழ்களில் 125 எண்ணிக்கைக்கும் மேற்பட்ட ஆய்வுக் கட்டுரைகளை வெளியிட்டுள்ளார். எட்டு புதிய இனங்களையும் கண்டுபிடித்துள்ளார்.  
## விருதுகள்
- இந்திய மூடுவிதைத் தாவரங்கள் வகைப்பிரிக்கும் சங்கத்தின் உறுப்பினர்-1992
- இனக்குழு தாவரவியல் சங்கத்தின் உறுப்பினர்-1992
- கல்லூரி ஆசிரியர்களுக்கான வருகைதரும் உறுப்பினர்-1997-1998
# காரியா


**காரியா** (*Caria*, கிரேக்க மொழியிலிருந்து : Καρία, *கரியா*, ) என்பது மேற்கு அனத்தோலியாவின் ஒரு பகுதியாகும். இது நடு ஐயோனியாவிலிருந்து (மைக்கேல்) தெற்கே லைசியா வரையும், கிழக்கே ஃபிரிஜியா வரையிலும் கடற்கரைப் பகுதிகளில் நீண்டுள்ளது. ஐயோனியன் மற்றும் டோரியன் கிரேக்கர்கள் இதன் மேற்கில் குடியேற்றங்களை ஏற்படுத்தினர். மேலும் காரியன் மக்களுடன் சேர்ந்து இங்கு கிரேக்க ஆதிக்க அரசுகளை உருவாக்கினர். கேரியன்கள் மினோவான் வம்சாவளியைச் சேர்ந்தவர்கள் என எரோடோடசால் விவரிக்கப்பட்டது. அதே நேரத்தில் அவர்கள் அனதோலியன் நிலப்பரப்பில் வாழும் மக்களில் கடல்வழிப் பயணத்தில் தீவிர ஈடுபாடு கொண்ட மைசியன் மற்றும் லிடியன்களைப் போன்றவர்கள் என்று அவர் தெரிவிக்கிறார். கேரியர்கள் லூவியனுடன் நெருங்கிய தொடர்புடைய அனதோலியன் மொழியான கேரியன் மொழியை பேசுகின்றனர். கேரியர்களுடன் நெருக்கமாக தொடர்புடைய லெலெஜஸ், இது கேரியர்களின் முந்தைய பெயராக இருக்கலாம்.
# தரங்கத்தி சரணாலயம்


**தரங்கத்தி சரணாலயம்** (*Daranghati Sanctuary*) என்பது இந்தியாவின் இமாச்சலப் பிரதேசத்தில் உள்ள ராம்பூர் புசாகர், சிம்லாவில் அமைந்துள்ளது. இது தொந்தரவுச் செய்யப்படாத வனப்பகுதிகளைக் கொண்டுள்ளது. மோனல், ட்ரகோபன், கோக்லாஸ் மற்றும் கலிஜ் ஆகிய பறவைகள் இங்குக் காணப்படுகின்றன. இங்குக் காணப்படும் சில பொதுவான விலங்குகள் கத்தூரி மான், கோரல் மற்றும் தார். டோப்டா மற்றும் சரஹான் ஆகிய இடங்களில் நியமிக்கப்பட்டுள்ள வன ஊழியர்கள் ஆலோசனை மற்றும் வழிகாட்டுதலை வழங்குகின்றனர்.  

## நிர்வாக அனுமதி
இந்தியாவில் உள்ள வனவிலங்கு சட்டங்களின்படி, சரணாலயத்திற்குள் நுழைவதற்கு/ தங்குவதற்கு, மாநிலத்தின் தலைமை வனவிலங்கு காப்பாளர் அல்லது சம்பந்தப்பட்ட மாவட்ட வன அதிகாரியின் அனுமதி தேவை. தரங்கத்தி சரணாலயம் சரஹானில் அமர்ந்திருக்கும் மாவட்ட வன அதிகாரியினால் வனவிலங்குகள் நிர்வகிக்கப்படுகிறது.  

## அணுகல்
தேசிய நெடுஞ்சாலை 5-ல் சண்டிகரிலிருந்து சரணாலயத்தை நோக்கி ஒருவர் பயணிக்கும்போது, பாதையில் பல முக்கிய இடங்கள் வருகின்றன. இவற்றில் சண்டிகர்- சிம்லா (115 கி.மீ.); சிம்லா - நர்கண்டா (65 கி.மீ.); நர்கண்டா - ராம்பூர் (60 கி.மீ.); ராம்பூர் - மஷ்னூ (30 கி.மீ., மாநில நெடுஞ்சாலை); மஷ்னூ - தரன் கிராமம் (10 கி.மீ., இணைப்புச் சாலை) அமைந்துள்ளன.  

## பார்வை காலம்
இச்சரணாலயம் குளிர்காலத்தில் பனி விழுவதால், சரணாலயத்திற்கு வருகை தருவதற்குச் சிறந்த காலம் ஏப்ரல் முதல் சூன் வரை ஆகும்.
# வராக்ரன் குசான்ஷா


**பக்ராம் குசான்ஷா** (*Bahram Kushanshah*) ( **வராக்ரன்** (*Varahran*) என்றும் உச்சரிக்கப்படுகிறது) பொ.ச. 330 முதல் 365 வரை குசான-சசானிய இராச்சியத்தை ஆட்சி செய்த கடைசி குசான்ஷா ஆவார். இவர் இரண்டாம் பெரோஸ் குசான்ஷாவின் வாரிசு ஆவார்.  

## பெயர்
இவரது "வராக்ரன்" என்ற பெயர் மத்திய பாரசீக *வராக்ரனின்* புதிய பாரசீக வடிவமாகும் ( *வஹ்ராம்* என்றும் உச்சரிக்கப்படுகிறது). இது பழைய ஈரானிய *விருக்னாவிலிருந்து* பெறப்பட்டது. அவெஸ்தானுக்குச் சமமானது வெரெத்ராக்னா, இது பழைய ஈரானிய வெற்றிக் கடவுளின் பெயர், அதே சமயம் பார்த்தியன் பதிப்பு **Warθagn* . இந்த பெயர் கிரேக்க மொழியில் *பாரனெஸ்* என மொழிபெயர்க்கப்பட்டுள்ளது. ஆர்மேனிய ஒலிபெயர்ப்பானது *வஹாகன்/விரம்* .  

## ஆட்சி
இவரது உடனடி முன்னோடிகளைப் போலல்லாமல், வராக்ரனின் களங்கள் பாக்திரியாவை மட்டுமே உள்ளடக்கியிருந்தது. ஏனெனில் காந்தாரம் மற்றும் காபூல் இரண்டும் சாசானிய அரசர் இரண்டாம் சாபூர் என்பவரால் (ஆட்சி. 309–379 ) சாசானியப் பேரரசில் இணைக்கப்பட்டது. காந்தாரத்தில் வராக்ரன் நாணயங்களை வெளியிடவில்லை, இவருடைய முன்னோடியான இரண்டாம் பெரோஸ் தான் அவ்வாறு செய்த கடைசி அறியப்பட்ட குசான-சாசானிய ஆட்சியாளர் ஆவார். அதன் பிறகு இரண்டாம் சாபூர் காபூலில் இருந்து தனது சொந்த நாணயத்தை வெளியிட்டார்.  
முத்திரையுடன் அடிக்கப்பட்டது. சுமார் பொ.ச. 330-365.]]  

வராக்ரன் குசான்ஷா தனது நாணயத்தில் ஒரு தனித்துவமான கிரீடத்தை அணிந்துள்ளார். அதன் மேல் பந்து மற்றும் பூக்கள் மற்றும் பக்கங்களில் அலங்காரமாக முத்துக்கள் அல்லது தாமரை இதழ்கள் உள்ளன. இவரது ஆட்சியின் இரண்டாம் கட்டத்தில், பல்குவில் அச்சிடப்பட்ட நாணயம் கிடாரைட்டு முத்திரையை இணைத்து (</img> முதலாம் வாசுதேவன் காலத்திலிருந்து பயன்பாட்டில் இருந்து வந்த நந்திபாதத்தை மாற்றுதல் வெளியிடப்பட்டுள்ளது. இதன் மூலம் கிடாரைட்டுகளின் ஆட்சியை முதல் ஆட்சியாளர் கிரடாவின் வழியே வந்ததாக கருதலாம். கிடாரைட்டு ஆட்சியாளர் பெரோஸின் கீழ் சிறிது காலத்திற்கு வராக்ரனின் நாணயத்தில் ஆட்டுக் கொம்புகள் சேர்க்கப்பட்டன. மேலும் முதலாம் கிடாரனின் கீழ் கிரீடப் பந்தைச் சுற்றி உயர்த்தப்பட்ட ரிப்பன்கள் சேர்க்கப்பட்டன. உண்மையில், வராக்ரன் கிடாரைட்டுகளின் "பொம்மை" என்று விவரிக்கப்படுகிறார்.  

பாரம்பரியமாக, வராக்ரனின் நாணய வகைகளில் உள்ள இந்த மாறுபாடுகள், குறிப்பாக சின்னங்கள் மற்றும் முகப்பில் உள்ள ஆட்சியாளரின் உருவம் ஆகியவற்றின் மாற்றங்கள், "வராக்ரன்" என்ற பெயருடன் கூடிய ஆட்சிக்கால கதைகளை விவரிக்கும் போது, வராக்ரன் என்ற கூடுதல் ஆட்சியாளர்களின் இருப்பைக் கருத்தில் கொண்டு விளக்கப்பட்டது. "இரண்டாம் வராக்ரன்I குசான்ஷா" அல்லது "மூன்றாம் வராக்ரன் குசான்ஷா" போன்றவர்கள். இருப்பினும் நவீன கருத்துகளின்படி, ஒரே ஒரு வராக்ரன் மட்டுமே இருந்தான். அதன் நாணயங்கள் கிடாரைட்டு ஆட்சியாளர்களான கிரடா, பெரோஸ் மற்றும் கிடாரன் ஆகியோரின் அதிகாரத்தின் கீழ் பல கட்டங்களுக்கு உட்பட்டது.  

பொ.ச.365 வாக்கில், கிடாரைட்டு ஆட்சியாளர் முதலாம் கிடாரன் இப்பகுதியின் நாணயங்களில் தனது பெயருடன் குசான்ஷா என்ற பட்டத்தையும் இணைத்து வெளியிட்டார். கிடாரன் தனது சொந்த பெயரை அங்கு அறிமுகப்படுத்தும் வரை காந்தாரத்திலும், கிடாரைட்டுகள், வராக்ரன் என்ற பெயரில் வெள்ளி நாணயங்களை அச்சிட்டனர்.
# இரண்டாம் பெரோஸ் குசான்ஷா

**இரண்டாம் பெரோஸ் குசான்ஷா** ( *Peroz II Kushanshah ) * சுமார் பொ.ச 303 முதல் 330 வரையிலான குசான-சாசானிய இராச்சியத்தின் இறுதி குசான்ஷா ஆவார். இவர் இரண்டாம் ஹோர்மிஸ்ட் குசான்ஷாவின் வாரிசு ஆவார் .  

இவரது முந்தைய இரண்டு முன்னோடிகளான முதலாம் ஹோர்மிஸ்ட் குசான்ஷா மற்றும் இரண்டாம் ஹோர்மிஸ்ட் குசான்ஷா ஆகியோரைப் போலவே இவர் தனது ஆட்சியின் போது அதே நாணயங்களின் குழுவை வைத்திருந்தார். துகாரிஸ்தானின் முக்கிய குசான-சாசானியர்களின் முக்கிய தளமான பாக்திரியா<nowiki/>விலிருந்து தங்கம் மற்றும் செப்பு நாணயங்கள் வெளியிடப்பட்டன. இருப்பினும், இவரது நாணயங்களில் "பெரிய குசான மன்னன் " என்று அழைக்கப்படுகிறார். எனவே சாசானியப் பேரரசின் மீதான அவர்களின் உரிமைக் கோரிக்கையை கைவிடுகிறார். முதலாம் ஹோர்மிஸ்ட் குசான்ஷாவின் ஆட்சியில் இருந்து, செப்பு நாணயங்கள் இரண்டு உள்ளூர் ஆளுநர்களான மியாஸ் மற்றும் காவித் ஆகியோரின் பெயர்களுடன் அச்சிடப்பட்டன. இது இவரது கீழும் தொடரப்பட்டது.  

காந்தாரத்தில் வெளியிடப்பட்ட இவரது செப்பு நாணயங்களில் தனித்துவமான "காளைக் கொம்புகளுடன் கூடிய கிரீடம்" அணிந்திருப்பதை போலவெளியிட்டார். இவ்வாறு , காந்தாரத்தில் இத்தகைய நாணயங்களை வெளியிட்ட குசான-சாசானிய ஆட்சியாளர்களில் கடைசியாக இவர் இருதார். அதன் பிறகு, காபூலில் இருந்து தனது சொந்த நாணயங்களை வெளியிட்ட இரண்டாம் சாபூரால் இப்பகுதி ஆக்கிரமிக்கப்பட்டது.  

இவர், வராஹ்ரான் குஷன்ஷாவிற்குப் பின்னர் பதவிக்கு வந்தார். அந்த நேரத்தில் சாசானிய மன்னர் இரண்டாம் சாபூர் ( ஆட்சி. 309–379 ) காந்தாரத்தையும் காபூலையும் தனது பகுதிகளில் இணைத்து கொண்டார்.
# அகமதாபாத்து நகர அரங்கம்



**அகமதாபாத் நகர அரங்கம்** (*Ahmedabad Town Hall*) இந்தியாவிலுள்ள குசராத்து மாநிலத்தின் அகமதாபாத்து நகரில் அமைந்துள்ளது. அதிகாரப்பூர்வமாக சேத் மங்கல்தாசு கிர்தர்தாசு நினைவு மண்டபம் என்று அழைக்கப்படுகிறது. மங்கல்தாசு கிர்தர்தாசு என்ற நெசவு தொழிலதிபரின் நினைவாக இவ்வரங்கத்திற்கு அவர் பெயரிடப்பட்டது.  
## வரலாறு
20 ஆம் நூற்றாண்டில் புகழ்பெற்ற நெசவு தொழிலதிபரான மங்கள்தாசு கிர்தர்தாசின் நினைவாக 1930 ஆம் ஆண்டுகளில் குடிமக்கள் வழங்கிய நிதி உதவியால் அரங்கம் கட்டப்பட்டது. அகமதாபாத் மாநகராட்சிக்கு இந்நகர அரங்கம் சொந்தமானதாகும்.  

1960 ஆம் ஆண்டில் பி.வி. தோசியினால் அரங்கம் புதுப்பிக்கப்பட்டது. சிறந்த ஒலியியல் விளைவுகளை கருத்திற் கொண்டு இவர் மேற்கூரையை மாற்றியமைத்தார்.  

1920-1930 ஆம் ஆண்டுகள் காலத்திய கலை வட்டிவத்திற்கு இவ்வரங்கம் ஓர் எடுத்துக்காட்டாகும்.  

தடிமனான சுவர்கள் செங்கற்களால் கட்டப்பட்டு அதன் மேல் எண்கோண கருங்கற்காரை குவிமாடம் கட்டப்பட்டுள்ளது. கட்டமைப்பில் உள்ள அலங்காரமான கம்பிகளும் குசராத்திய கட்டிடக்கலை பாரம்பரியத்தின் செல்வாக்கைக் காட்டுகிறது.
# மால்சிக்



**மால்சிக்** (; , **மால்ச்சிக்**, பொருள்: 'குட்டிப் பையன்'; 1996 – திசம்பர் 2001) உருசியாவின் மாஸ்கோவில் வசித்த ஒரு கறுப்பு நிறக் கலப்பு வகைத் தெரு நாய். சுமார் மூன்று ஆண்டுகளாக மாஸ்கோ மெட்ரோ தடத்தில் மெண்டலீவ்ஸ்காயா நிலையத்தில் மால்சிக் வசித்து வந்தது. 2001 ஆம் ஆண்டு யூலியானா உரோமானோவா என்ற 22 வயதுப் பெண் தான் எடுத்துவந்த சமையலறைக் கத்தி ஒன்றால் குத்தியதில் மால்சிக் கொல்லப்பட்டது. இந்த சம்பவம் பொதுமக்களின் சீற்றத்தை பெருமளவில் தூண்டி மனிதர்கள் விலங்குகளை நடத்தும் விதம் தொடர்பான கேள்விகளை முன்னெழுப்பியது. இதன் தொடர்ச்சியாக 2007 ஆம் ஆண்டு மெண்டலீவ்ஸ்காயா நிலையத்தில் மல்சிக்கின் நினைவாக ஒரு நினைவுச்சின்னம் அமைக்கப்பட்டது.  

## மெண்டலீவ்ஸ்காயா இரயில் நிலையத்தில் வாழ்க்கை
மால்சிக் மாஸ்கோ நகரில் வாழ்ந்த ஒரு கறுப்பு நிறத்தைய தெருநாய். இது மெண்டலீவ்ஸ்காயா இரயில் நிலையத்தில் சுமார் மூன்று ஆண்டுகள் வசித்து வந்தது. இரயில்வே பணியாளர்கள் மத்தியிலும் பயணிகள் மத்தியிலும் ஒரு பிரபலமான நிலைய வாசியாக ஆனது. போகையிலும் வருகையிலும் அவர்களனைவரும் மால்சிக்குக்கு உணவிடுவது வழக்கம். குடிகாரர்களிடமிருந்தும் பிற நாய்களிடமிருந்தும் தனது இருப்பிடத்தை பாதுகாப்பதை மால்சிக் என்றும் செய்யத் தவறியதில்லை. 22 வயதான யூலியானா உரோமானோவா (வோல்கோவா) என்ற உருசிய ஒய்யாரத் துறையைச் சார்ந்த பெண்மணி தனது செல்லப் பிராணியான நாயுடன் மெண்டலீவ்ஸ்காயா நிலையத்தின் வழியாக நடந்து சென்று கொண்டிருந்தார். அவர் ஒரு பாதசாரி சுரங்கப்பாதையைக் கடக்கையில் மால்சிக்கை எதிர்கொண்டார். மால்சிக் அவர்கள் இருவரையும் பார்த்து குரைத்ததாக சிலர் கூறுகின்றனர். மால்சிக் அச்சமயம் உறங்கிக்கொண்டிருந்ததாகவும் ஒரு தரப்பினரால் கூறப்படுகிறது. பல நிமிடங்கள் துடிதுடித்துவிட்டு மால்சிக் இறந்தது. அதற்குள் உரோமானோவா அந்த இடத்தை விட்டுத் தப்பி ஓடிவிட்டதாகவும் ஆரம்பகட்டத்தில் முறையான விசாரணை ஏதும் நடைபெறவில்லை என்றும் கூறப்படுகிறது. விலங்குரிமை ஆர்வலர்களின் ஒரு வருட பிரச்சார முயற்சிகளுக்குப் பின்னரே உரோமானோவா கைது செய்யப்பட்டு விசாரணைக்கு உட்படுத்தப்பட்டார். 2007 ஆம் ஆண்டு பிப்ரவரி 15/16 அன்று இரவு நிறுவப்பட்டது. மால்சிக்கின் நினைவுச்சின்னம் மாஸ்கோவின் மிகவும் அசாதாரண சுற்றுலாத்தலங்களில் ஒன்றாகக் குறிக்கப்படுகிறது. மாஸ்கோ மெட்ரோ இரயில் நிலையங்களில் உள்ள மற்ற நினைவுச்சின்னங்களிடம் செயவது போலவே மால்சிக் சிலையின் மூக்கை நற்பேறுக்காக தேய்க்கும் வழக்கம் மாஸ்கோ மக்களிடம் காணப்படுகிறது.  

## மரபுத் தாக்கம்
மால்சிக்கின் கதை "வளர்ப்பு விலங்குகள், குறிப்பாக நாய்கள், மீதான நமது அணுகுமுறையில் இருக்கும் கொடூரமும் பாசமும் கலந்த விசித்திரமான கலவையைக் குறிக்கிறது" என்று ஜோனா பெட்னரெக் குறிப்பிடுகிறார். 2019 ஆம் ஆண்டு மால்சிக்கின் நினைவாக உருசிய அஞ்சல் துறை "கம்பாஷன்" நினைவுச்சின்னத்தின் உருவத்தைத் தாங்கிய தபால்தலையை வெளியிட்டது.
# சைல் சரணாலயம்

**சைல் சரணாலயம்** (*Chail Sanctuary*) என்பது இந்தியாவில் உள்ள இமாச்சலப் பிரதேசத்தில் உள்ள ஒரு சரணாலயம் ஆகும். சைல் சரணாலயம், கடமான், இந்திய மான் வகைகளுள் ஒன்றான கோரல் மற்றும் சீர் பெசன்ட் பறவையின் மலை வாழிடமாக அமைந்துள்ளது. இங்குக் கேளையாடு மற்றும் *கலிஜின்* ஆகியவை அந்தி மற்றும் விடியற்காலையில் காணப்படுகின்றன. இவற்றைப் பார்வையிடச் சிறந்த காலம் மார்ச் முதல் அக்டோபர் வரை ஆகும்.  

## வரலாறு
சைல் சரணாலயம் 110 சதுர கி. மீ. வனப்பரப்பினை உள்ளடக்கியது. 1976ஆம் ஆண்டில், சைல் வனவிலங்கு சரணாலயம் கண்டறியப்பட்டு, அரசாங்கத்தின் பரிசீலனையில் பாதுகாக்கப்பட்ட பகுதியாக அறிவிக்கப்பட்டது. சீர் பெசண்ட் இனப்பெருக்கம் மற்றும் மறுவாழ்வு திட்டம் 1988-ல் தொடங்கப்பட்டது. கருவாலி மரம், பைன் மற்றும் புல்வெளிகளுடன் கூடிய அடர்ந்த வனமாக இது உள்ளது.  

## விலங்குகள்
இச்சரணாலயத்தில் முக்கியமான பாலூட்டிகள் இனங்கள் பல உள்ளன. இவற்றில் செம்முகக் குரங்கு, சிறுத்தைகள், இந்தியக் கேளையாடு மற்றும் முள்ளம்பன்றி ஆகியவை அடங்கும். இமாலய கருப்பு கரடி, காட்டுப்பன்றி, சாம்பல் குரங்கு, கடமான் மற்றும் இந்தியக் குழிமுயல் ஆகியவை இப்பகுதியில் காணப்படும் பிற இனங்களாகும். ஐரோப்பிய சிவப்பு மான் அரை நூற்றாண்டுக்கு முன்பு பட்டியாலாவின் முன்னாள் மகாராஜாவால் அறிமுகப்படுத்தப்பட்டன. ஆனால் இவை எதுவும் 1988-ல் கணக்கெடுப்பின் போது காணப்படவில்லை. சீர் பெசன்ட் இனப்பெருக்கம் மற்றும் மறுவாழ்வு மையம், சீர் பெசன்ட் எண்ணிக்கையை அதிகரிக்க உதவியது.  

இமாச்சலப் பிரதேசத்தைச் சேர்ந்த மக்களின் கருத்துப்படி, சைல் வனவிலங்கு சரணாலயம் சைலின் முக்கிய ஈர்ப்பாக கருதப்படுகிறது. அடர்ந்த மூடப்பட்ட ஓக் காடுகள், தேவதாரு மரம், இமாச்சல பிரதேசத்தில் உள்ள சோலாங் பள்ளத்தாக்கு, 10,000 ஹெக்டேர் நிலப்பரப்பில் உள்ளது. இது செம்முகக் குரங்கு, சிறுத்தை, இந்திய முண்ட்ஜாக், கோரல், முள்ளம்பன்றி, காட்டுப்பன்றி, சாம்பல் குரங்கு மற்றும் இமயமலை கருங்கரடி ஆகியவற்றைக் கொண்டுள்ளது. அழிந்து வரும் சில ஊர்வன மற்றும் பறவை இனங்களையும் இச்சரணாலயம் அழிவிலிருந்து காத்து வருகின்றது.  

## அணுகல்
சைல் வனவிலங்கு சரணாலயத்திற்கு கால்கா - சிம்லா சாலை வழியாகவும், அம்பாலா - கால்கா தொடருந்து பாதையில் கால்கா வரை தொடருந்தில் பயணித்தும் அடையலாம். சைல் வனவிலங்கு சரணாலயம் சிம்லா மற்றும் சண்டிகரின் முக்கிய வழித்தடங்களுடன் இணைக்கப்பட்டுள்ளது.
# மணாலி வனவிலங்கு சரணாலயம்

**மணாலி வனவிலங்கு சரணாலயம்** வட இந்தியாவில் இமாச்சல பிரதேசத்தில் உள்ள ஒரு வனவிலங்கு காப்பகம் ஆகும்.  

## வரலாறு
மணாலி வனவிலங்கு சரணாலயத்தின் பரப்பளவு சுமார் 31.8 சதுர கிலோமீட்டர்கள். 1933ஆம் ஆண்டின் பஞ்சாப் பறவைகள் மற்றும் காட்டு விலங்குகள் பாதுகாப்புச் சட்டத்தின் கீழ், பின்வரும் பகுதி பிப்ரவரி 26, 1954 அன்று சரணாலயமாக அறிவிக்கப்பட்டது.  

## அமைவிடம்
இது மணாலியிலிருந்து சுமார் 2 கி. மீ. தொலைவில் அமைந்துள்ளது. இது *மணல்சு காட்* நீர்ப்பிடிப்பு பகுதியாகும். மணாலி மரக்கட்டைகள் மற்றும் தூங்கி கோயிலிலிருந்து ஒரு பாதை அடர்ந்த தியோதர், கைல், குதிரை கசுக்கொட்டை, வாதுமைக் கொட்டை மற்றும் மேப்பிள் காடுகள் வழியாகச் செல்கிறது. இச்சரணாலத்தைப் பார்வையிடச் சிறந்த காலம் மே முதல் அக்டோபர் வரை ஆகும்.  

## விலங்குகள்
கத்தூரி மான், மோனல் மற்றும் பழுப்பு கரடி, சிறுத்தை மற்றும் பனிச்சிறுத்தை ஆகியவை இங்குக் காணப்படும் பொதுவான விலங்குகளில் சில. கோடையில் பனிப்பாறை மண்டலத்தில் இபெக்ஸ் காட்டாடு மந்தைகள் இடம்பெயர்வதைக் காணலாம்.
# அம்மா (1982 திரைப்படம்)



**அம்மா** (*Amma*) 1982 ஆம் ஆண்டு சூன் மாதம் 24 ஆம் தேதியன்று வெளிவந்த தமிழ்த் திரைப்படமாகும். இப்படம் ராஜசேகர் இயக்கத்திலும், ஏ. வி. எம். தயாரிப்பிலும் வெளிவந்தது. இப்படத்தின் முதன்மை வேடங்களில் பிரதாப் போத்தன், சரிதா நடித்தனர்.  

## நடிகர்கள்
- பிரதாப் போத்தன்
- சரிதா
- வி. கே. ராமசாமி
- மனோரமா

## பாடல்கள்
இப்படத்திற்கு சங்கர் கணேஷ் இசையமைத்தனர். கவிஞர் வைரமுத்து பாடல்களை எழுதினார்.  
| 1 | "பூ முகம் சிவக்க" | பி. சுசீலா |  |
| --- | --- | --- | --- |
| 2 | "போதையில் பொங்கும் ஆசையில்" | மலேசியா வாசுதேவன், எல். ஆர். அஞ்சலி |  |
| 3 | "அம்மாவே தெய்வம்" | பி. சுசீலா |  |
| 4 | "மழையே மழையே இளமை" | எஸ். பி. பாலசுப்பிரமணியம், எஸ். ஜானகி | } |
# படல்வாஸ்



**படல்வாஸ்** என்பது இந்தியாவின் ராஜஸ்தானில் உள்ள சிகார் மாவட்டத்தில் உள்ள சிகார் தாலுகாவில் உள்ள ஒரு கிராமம். இது சிகாரிலிருந்து 18 கிலோமீட்டர் தொலைவில் அமைந்துள்ளது. இது 600 ஆண்டுகளுக்கு முன்பு நிறுவப்பட்ட ஒரு பழைய வரலாற்று கிராமம்.  

## பழைய மாளிகைகள்

- தாக்கூர் ரஞ்சீத் சிங் மாளிகை
- தாக்கூர் தீப் சிங் மாளிகை
- க்தேடா வீடு

## பிரபலமான இடங்கள்

- ரகுநாத்ஜி கா மந்திர், பாதல்வாஸ்
- ஷாஹித் அமர்சந்த் ஜுன்ஜார் ஜி கோவில், படல்வாஸ்
- கர்னி மாதா மந்திர் ஜால்யா
- சிவஸ்நாகர் மகாதேவ் கா மந்திர்
- ஸ்ரீ ஷதி மாதா
- மாவடி மாதா ஜி, படல்வாஸ்
- பாபா ராம்தேவ்ஜி கோவில், பஸ் ஸ்டாண்ட் படல்வாஸ்
- ஸ்ரீ கிரானி மாதா கோவில், படல்வாஸ்
- கோரனா, படல்வாஸ்

## மக்கள் தொகை தரவு
மொத்த குடும்பங்களின் எண்ணிக்கை 700. படல்வாஸ் கிராமத்தில் 0-18 வயதுடைய குழந்தைகளின் மக்கள் தொகை 446 ஆகும், இது கிராமத்தின் மொத்த மக்கள் தொகையில் 13.73% ஆகும். படல்வாஸ் கிராமத்தின் சராசரி பாலின விகிதம் 947 ஆகும், இது ராஜஸ்தான் மாநில சராசரியான 928 ஐ விட அதிகமாகும். மக்கள்தொகை கணக்கெடுப்பின்படி பாதல்வாக்களுக்கான குழந்தை பாலின விகிதம் 828 ஆகும், இது ராஜஸ்தான் சராசரியான 888 ஐ விடக் குறைவு. மக்கள்தொகை தரவு 2011
# லைசியா


**லைசியா** (*Lycia*, லைசியன் : 𐊗𐊕𐊐𐊎𐊆𐊖 *Trm̃mis* ; , ; ) என்பது அனத்தோலியாவில் உள்ள ஒரு புவிசார் அரசியல் பகுதி ஆகும். இது தற்போதய துருக்கியின் தெற்கு கடற்கரையில் உள்ள அந்தால்யா மற்றும் முலா மாகாணங்கள், மத்தியதரைக் கடலின் எல்லையிலும், உள்நாட்டில் பர்துர் மாகாணத்தையும் கொண்டதாக உள்ளது. பண்டைய எகிப்து மற்றும் வெண்கலக் காலத்தின் பிற்பகுதியில் இட்டைட்டு பேரரசின் பதிவுகளிலிருந்து வரலாற்றில் அறியப்பட்ட இது, லூவிய மொழிக் குழு பேசும் மக்களைக் கொண்டதாக இருந்தது. இரும்புக் காலத்தில் அகாமனிசியப் பேரரசில் லைசியா தன்னிச்சையாக இணைந்த பிறகு, எழுதப்பட்ட பதிவுகள் லைசியன் மொழியில் (லூவியனின் பிற்கால வடிவம்) கல்லில் பொறிக்கத் தொடங்கின. அக்காலத்தில் (546&nbsp;கி.மு) லூவியன் மொழி பேசுபவர்கள் அழிக்கப்பட்டனர், மேலும் லிசியாவுக்கு பாரசீக மொழி பேசுபவர்களின் வருகைதந்தனர். இப்பகுதியின் பழைய பெயர் **அலோப்** என்று பண்டைய ஆதாரங்கள் குறிப்பிடுகின்றன. , )  

லிசியா பாரசீகப் போர்களில் பாரசீகர் அணியில் இருந்து போராடியது. ஆனால் கிரேக்கர்களால் அகாமனிசியப் பேரரசு தோற்கடிக்கப்பட்டது. அதன்பிறகு ஏதெனியன் பேரரசில் சிலகாலம் உறுப்பினராக இருந்தது. பிறகு, இது பிரிந்து சுதந்திரமாக மாறியது. அதன்பிறகு மீண்டும் பாரசீகர்களின் கீழ் இருந்தது. பின்னர் காரியாவின் மவுசோலசால் கைப்பற்றப்பட்டு, மீண்டும் பாரசீகர்களின் கைகளுக்கே வந்தது. இறுதியாக பேரரசர் அலெக்சாந்தர் பாரசீகர்களைய தோற்கடித்தப் பிறகு மாசிடோனிய மேலாதிக்கத்தின் கீழ் வந்தது. கிரேக்க மொழி பேசுபவர்களின் வருகை மற்றும் மீதமுள்ள லைசியன் மொழி பேசுபவர்களின் எண்ணிக்கை குறைந்ததன் காரணமாக, லிசியா மாசிடோனியர்களின் கீழ் விரைவாக கிரேக்க மயமாக்கப்பட்டது. அதன்பிறகு லைசியன் மொழி கல்வெட்டுகள் மற்றும் நாணயங்களில் இருந்து மறைந்தது.
# பாம்ப்ளியா


**பாம்ப்ளியா** (*Pamphylia*, , *பம்ஃபிலியா*, <small>நவீன உச்சரிப்பு</small> *Pamfylía* / pæm ˈfɪl iə / ) என்பது சின்ன ஆசியாவின் தெற்கில், லைசியாவிற்கும் சிலிசியாவிற்கும் இடையில், மத்தியதரைக் கடலில் இருந்து தாரசு மலை வரை நீண்டுள்ளது (இவை அனைத்தும் நவீன கால துருக்கியின், அந்தால்யா மாகாணத்தில் உள்ளது). இது வடக்கில் பிசிடியாவை எல்லையாக கொண்தாக இருந்தது. எனவே இது சிறிய அளவிலான ஒரு நாடாக இருந்தது. சுமார் 50 கி.மீ. (30 மைல்) அகலம் கொண்ட சுமார் 120 கி.மீ. (75 மைல்) கடற்கரையை மட்டுமே கொண்டிருந்தது. உரோமானிய நிர்வாகத்தின் கீழ் பம்பிளியா என்ற சொல் பிசிடியா மற்றும் ஃபிரிஜியா மற்றும் லைகோனியாவின் எல்லைகள் வரை முழுவதுமாக உள்ளடக்கும் வகையில் நீட்டிக்கப்பட்டது. மேலும் இந்த பரந்த பொருளில் இது தொலெமியால் பயன்படுத்தப்பட்டது.
# கோப்ரூகி ஆறு



**கோப்ரூகி** பண்டைய காலத்தில் **யூரிமெடோன் (Köprüçay**, பண்டைய பெயர் **Eurymedon** ( பண்டைய கிரேக்கம் : Εὐρυμέδων) என்பது துருக்கியின் அந்தால்யா மாகாணத்தில் பாயும் ஒரு ஆறாகும். இது மத்தியதரைக் கடலில் கலக்கிறது.  

இதன் முகத்துவாரத்தில், கிமு 460 களில் (உண்மையான காலம் மிகவும் சர்ச்சைக்குரியது), ஏதெனியன் தளபதி சிமோன் பெரிய பாரசீக கப்பல்கள் மற்றும் மேற்கு நோக்கி நகர்ந்த படைகளைத் தோற்கடித்தார் ( யூரிமெடோன் போர் ). தரை மற்றும் கடல் போர்களான இந்த இரண்டு போர்கள் ஒரு நாள் நீடித்தது. போரின் முடிவில் 200 கப்பல்களைக் கொண்ட போனீசியன் கடற்படை முழுவதையும் சிமோன் கைப்பற்றியோ அல்லது அழித்தோ வெற்றிகொண்ட நிகழ்ச்சி நிகழ்ந்தது.  

கிமு 190 இல், லூசியஸ் எமிலியஸ் ரெஜில்லஸ் தலைமையிலான உரோமானியக் கடற்படை, ஹன்னிபால் தலைமையிலான மூன்றாம் ஆண்டியோகசின் செலூசிட் கடற்படையை ஆற்றின் அருகே தோற்கடித்தது.  

இசுட்ராபோ, கேப்ரியாஸ் என்று அழைக்கப்படும் ஏரி இதன் முகத்துவாரத்துக்கு அருகில் உள்ளளதாக பதிவு செய்துள்ளார். இருப்பினும் அந்த பகுதி இன்று உவர்ச் சதுப்பு நிலமாக உள்ளது. உரோமானிய அடித்தளத்தின் மீது அமைந்துள்ள செல்ஜுக் கால யூரிமெடன் பாலம், ஆஸ்பெண்டோசில் ஆற்றைக் கடக்க கட்டப்பட்டது. மேலும் அப்ஸ்ட்ரீம், பழங்கால செல்ஜ் செல்லும் பாதையில் பாதி வழியில், மற்றொரு ரோமானியப் பாலம் யூரிமெடன் பள்ளத்தாக்கைக் கடந்து செல்ல கட்டப்பட்டது.
# நற்கு வனவிலங்கு சரணாலயம்


**நற்கு வனவிலங்கு சரணாலயம்** (*Nargu Wildlife Sanctuary*) என்பது இமாச்சலப்பிரதேசத்தின் மண்டி மாவட்டத்தில் உல் ஆற்றின் கிழக்குப் பகுதியில் அமைந்துள்ளது. இது சரணாலயமாக 1999-ல் அறிவிக்கப்பட்டது. இச்சரணாலயம் 132.37 சதுர கி.மீ. பரப்பளவைக் கொண்டுள்ளது. சரணாலயத்தின் சரிவுகளில் ஆல்பைன் காடுகள் காணப்படுகின்றன. இச்சரணாலயம் பல்வேறு வகையான விலங்குகள் மற்றும் பறவைகளின் தாயகமாக உள்ளது.  

## நிலவியல்
சுமார் 278 சதுர கி.மீ. பரப்பளவில் இந்த சரணாலயம் 1999ஆம் ஆண்டு அக்டோபர் 23-ல் இமாச்சலப்பிரதேச அரசால் அறிவிக்கப்பட்டது. 29 நவம்பர் 2013 அன்று, எல்லைகளை வரையறை செய்ததன் காரணமாக, பரப்பளவு ஆகக் குறைக்கப்பட்டது. இச்சரணாலயம் வடக்கு, கிழக்கு, தெற்கு, மேற்கு புவிசார் ஒருங்கிணைப்புகளுக்குள் அமைந்துள்ளது. இந்த சரணாலயம் குல்லு மாவட்டத்தின் குல்லு வனப் பிரிவின் கீழ் வருகிறது. இருப்பினும் இதன் சில பகுதிகள் மண்டி மாவட்டத்தில் அமைந்துள்ளது.  

## அணுகல்
- விமான நிலையம்:- புந்தார் (குல்லு)
- தொடருந்து நிலையம்: ஜோகிந்தர்நகர் (40 கி. மீ. தொலைவில்)
- சாலை:- சரணாலயம் சாலை மூலம் நன்கு இணைக்கப்பட்டுள்ளது.
# யூரிமெடோன் சமர்


**யூரிமெடான் சமர்** (*Battle of the Eurymedon*) என்பது ஏதென்சின் டெலியன் கூட்டணியைச் சேர்ந்த கிரேக்க நகர அரசுகள் மற்றும் பாரசீகப் பேரரசான முதலாம் செர்கசுக்கு இடையே நீர் மற்றும் நிலத்தில் நடந்த இரட்டைப் போராகும். இது கிமு 469 அல்லது 466 இல், சின்ன ஆசியாவின் பம்ஃபிலியாவில் உள்ள யூரிமெடன் ஆற்றின் (இப்போது கோப்ரூகி ) முகத்துவாரத்தில் நடந்தது. இது டெலியன் கூட்டணியின் போர்களின் ஒரு பகுதியாகும். மேலும் இது கிரேக்க-பாரசீகப் பெரும் போர்களின் ஒரு பகுதியாகும்.  

கிரேக்கத்தின் மீதான முதல் மற்றும் இரண்டாவது பாரசீக படையெடுப்புகளில் (முறையே கி.மு. 492 &#x2013; 490 மற்றும் 480 &#x2013; 479 ) கிரேக்க கூட்டணி வெற்றிபெற்றது. தங்கள் மீது போர் தொடுத்த பாரசீகத்துடனான போரைத் தொடர ஏதென்ஸ் மற்றும் ஏஜியன் தீவுகளின் பல நகர அரசுகளுக்கு இடையே டெலியன் கூட்டணி உருவாக்கப்பட்டது. இரண்டாவது படையெடுப்புக்கு முடிவுரை எழுதிய பிளாட்டீயா மற்றும் மைக்கேல் போர்களுக்குப் பிறகு, கிரேக்க நட்பு நாடுகள் செஸ்டோஸ் மற்றும் பைசான்டியம் நகரங்களை முற்றுகையிட்டு தாக்குதலை மேற்கொண்டன. போருக்கான பொறுப்பை பின்னர் டெலியன் கூட்டணி ஏற்றுக்கொண்டது. மேலும் அடுத்த தசாப்தத்தில் ஏஜியன் தீவுகளில் இருந்த பாரசீகத்தின் தளங்களைத் தொடர்ந்து தாக்கப்பட்டன.  

கிமு 469 அல்லது 466 இல், பாரசீகர்கள் கிரேக்கர்களுக்கு எதிரான ஒரு பெரிய தாக்குதலுக்காக பெருமளவில் இராணுவத்தையும் கடற்படையையும் திரட்டத் தொடங்கினர். யூரிமெடனுக்கு அருகில் ஒன்று கூடி, ஒவ்வொரு நகரத்தையும் கைப்பற்றி, சின்ன ஆசியாவின் கடற்கரையை நோக்கி நகர்வதை நோக்கமாகக் கொண்டிருந்தனர். இது ஆசிய கிரேக்கப் பகுதிகளை மீண்டும் பாரசீகக் கட்டுப்பாட்டின் கீழ் கொண்டுவரும் திட்டமாகும். இத்திட்டம் நிறைவேறினால் ஏஜியன் கடலில் கிரேக்கர்கள் மீதான கடற்போர் பயணங்களைத் தொடங்குவதற்கு கடற்படைத் தளங்களை பாரசீகர்களுக்கு மீண்டும் உருவாக ஏதுவாகும். பாரசீகத்தின் இந்த ஏற்பாடுகளைக் கேள்விப்பட்ட ஏதெனியன் தளபதி சிமோன் 200 கப்பல்களை எடுத்துக்கொண்டு பம்ஃபிலியாவில் உள்ள ஃபாசெலிசுக்கு வந்தடைந்தார். அந்த நகர அரசு இறுதியில் டெலியன் கூட்டணியில் இணைய ஒப்புக்கொண்டது. இதனால் பாரசீக போர் திட்டத்தின் முதல் நோக்கத்தை திறம்பட தடுக்கப்பது.  

சிமோன் பின்னர் யூரிமெடான் அருகே பாரசீகப் படைகளை முன்கூட்டியே தாக்குவதற்காக நகர்ந்தார். ஆற்றின் முகத்துவாரத்தில் பயணம் செய்த சிமோன், அங்கு கூடியிருந்த பாரசீக கடற்படையை விரைவாக விரட்டினார். பாரசீக கடற்படையின் பெரும்பகுதி கரையொதுங்கியது. மேலும் மாலுமிகள் பாரசீக இராணுவத்தின் தங்குமிடத்திற்கு தப்பி ஓடினர். பின்னர் சிமோன் கிரேக்க கடற்படையை தரையிறக்கி பாரசீக இராணுவத்தைத் தாக்கி, அப்படைகளை முறியடித்தார். கிரேக்கர்கள் பாரசீக முகாமைக் கைப்பற்றி, பலரை கைதிகளாக்கி அழைத்துச் சென்றனர். மேலும் 200 பாரசீக போர்க் கப்பல்களை அழித்தார். இந்த அதிர்ச்சியூட்டும் இரட்டைத் தோல்வியானது பாரசீகர்களை பெரிதும் மனச்சோர்வடையச் செய்ததாகத் தெரிகிறது. மேலும் குறைந்தது கிமு 451 வரை ஏஜியன் கடலில் பாரசீக போர் தொடர்களை இந்நிகழ்வு தடுத்தது.
# கன்வார் சரணாலயம்

**கன்வார் சரணாலயம்** (*Kanwar Sanctuary*) இமாச்சலப்பிரதேச குலு மாவட்டத்தில் பர்பதி பள்ளத்தாக்கில் அமைந்துள்ளது. கசோல் வனச்சரக அலுவலர் பார்வையாளர்களுக்குத் தேவையான தகவல் மற்றும் உதவியினை வழங்குகிறார். கசோலிலிருந்து அடர்ந்த தியோதர் மற்றும் பிர் காடுகள் வழியாகக் காரகன் நாலா வழியாக மேல்நோக்கி நடப்பது மகிழ்வானது. இந்த சரணாலயத்தில் இமயமலை வரையாடு அதிக எண்ணிக்கையில் காணப்படுகிறது.**  

- வானூர்தி நிலையம்: புந்தார் (குலுவிலிருந்து 10 கி. மீ. தொலைவில்)
- தொடருந்து நிலையம்: அருகிலுள்ள தொடருந்து நிலையம் ஜோகிந்தர்நகர் (95 கி. மீ. குலுவிலிருந்து)
- சாலை: நன்கு இணைக்கப்பட்டுள்ளது
- தில்லி வழி மண்டி: 530 கி. மீ.
- சிம்லா: 240 கி. மீ.
# போல்தாவா



**போல்தாவா** (**Poltava**) உக்ரைன் நாட்டின் மத்திய கிழக்கில் உள்ள போல்தாவா மாகாணத்தின் தலைநகரம் மற்றும் மாநகராட்சி ஆகும்.103 சதுர கிலோ மீட்டர் பரப்பளவு கொண்ட போல்தாவா நகரத்தின் 2021-ஆம் ஆண்டின் மக்கள் தொகை 2,83,402 ஆகும். இது வோர்ஸ்க்லா ஆற்றின் கரையில் அமைந்துள்ளது.  

## நிர்வாகப் பிரிவுகள்
போல்தாவா நகரத்தின் நிர்வாகம் 50 உறுப்பினர்கள் கொண்ட குழுவால் நிர்வகிக்கப்படுகிறது. இதன் தலைவர் மேயர் ஆவார்.  

நிர்வாக வசதிக்காக போல்தாவா நகரம் ஷெவ்சென்கிவ்ஸ்கி மாவட்டம், கீவ்ஸ்கி மாவட்டம் மற்றும் பொடில்ஸ்கி மாவட்டம் என மூன்று மாவட்டங்களாகப் பிரிக்கப்பட்டுள்ளது.மேலும் இந்நகரத்துடன் 5 கிராமங்கள் இணைக்கப்பட்டுள்ளது.  

## பொருளாதாரம் & உட்கட்டமைப்பு

### போக்குவரத்து

போல்தாவா நகரத்திலிருந்து கீவ், கார்கீவ் போன்ற நகரங்களுடன் தொடருந்துகள் இணைக்கிறது. போல்தாவா நகரத்தில் பன்னாட்டு வானூர்தி நிலையம் உள்ளது.  

## கல்வி
போல்தாவா நகரத்தில் அறிவியல் மற்றும் தொழில்நுட்பப் பல்கலைக்கழகங்களும், மருத்துவக் கல்லூரிகளும் உள்ளது.  
## 2022 உக்ரைன் மீதான உருசியாவின் படையெடுப்பு

2022 உக்ரைன் மீதான உருசியாவின் படையெடுப்பின் போது சுமி நகரத்தில் சிக்கியிருந்த 694 இந்திய மாணவர்கள் பொல்தாவா நகரத்திற்கு பேருந்துகள் மூலம் அழைத்து வரப்பட்டு, பின்னர் உக்ரைனின் பாதுகாப்பான பகுதிக்கு கொண்டு செல்லப்பட்டனர்.  

## புவியியல்

### தட்ப வெப்பம்

## படக்காசிகள்

## இதனையும் காண்க
- போல்தாவா மாகாணம்
- 2022 உக்ரைன் மீதான உருசியாவின் படையெடுப்பு
- கங்கா நடவடிக்கை
# ரோடியம்(III) அயோடைடு



**உரோடியம்(III) அயோடைடு** (*Rhodium(III) iodide*) RhI<sub>3</sub> என்ற மூலக்கூற்று வாய்ப்பாட்டால் விவரிக்கப்பட்டும் ஒரு கனிம வேதியியல் சேர்மமாகும். கருப்பு நிறத்தில் ஒரு திண்மமாக இது காணப்படுகிறது.  

## தயாரிப்பு
நீரிய பொட்ட்டாசியம் அயோடைடுடன் ரோடியம்(III) புரோமைடு சேர்த்து வினைபுரியச் செய்தால் உரோடியம்(III) அயோடைடு உருவாகிறது.  

## வினைகள்
நீரிலி வடிவத்தில் மட்டுமே உரோடியம்(III) அயோடைடு காணப்படுகிறது. நீரேற்றுகளாக இது உருவாவதில்லை.
# கீத்தூர்ன்



| area_footnotes =  
| elevation_m = -0.3  
| population_as_of = 2021  
| population_footnotes =  
| population_total = 2,805  
| population_density_km2 = auto  
| population_note =  
| population_demonym =  
| timezone = CET  
| utc_offset = +1  
| timezone_DST = CEST  
| utc_offset_DST = +2  
| postal_code_type = Postal code  
| postal_code = 8355  

## சுற்றுலா
பழைய பாரம்பரிய கிராமமான கீத்தூர்னில் சுற்றுலா ஒரு முக்கியப் பங்கு வகிக்கிறது. இன்றுவரை படகின் மூலம் மட்டுமே முழுமையாக அணுக முடிந்த கீத்தூர்ன் கிராமம், பொதுவாக "வடக்கின் வெனிஸ்" என்றும் "நெதர்லாந்தின் வெனிஸ்" என்றும் அழைக்கப்படுகிறது. கீத்தூர்ன் கிராமத்தில் கால்வாய்களுக்குக் குறுக்கே 176 பாலங்கள் உள்ளன.  

## கிராமக் காட்சிகள்

## தரவுகள்
# ஏஜியன் தீவுகள்



மற்றும் தீவுகளின் செயற்கைக்கோள் படக் காட்சி]]  
**ஏஜியன் தீவுகள்** (*Aegean Islands*, ; ) என்பது ஏஜியன் கடலில் உள்ள தீவுக் கூட்டங்களாகும். இத்தீவுக் கூட்டங்களின் மேற்கிலும் வடக்கிலும் கிரேக்கமும், கிழக்கில் துருக்கியின் பிரதான நிலப்பகுதியும் உள்ளன. தீவுக் கூட்டத்தின் தென் எல்லையாக கிரீட் தீவும், தென்கிழக்கு எல்லையாக ரோட்ஸ், கர்பதோஸ், கசோஸ் ஆகிய தீவுகள் அமைந்துள்ளன. ஏஜியன் கடலின் பண்டைய கிரேக்க பெயர், *ஆர்கபேளகோ* ( , *தீவுக்கூட்டங்கள்* ) என்பதாகும். பின்னர் அதில் உள்ள தீவுகளுக்கு அப்பெயர் பயன்படுத்தப்பட்டது. பின்னர் பொதுவாக எந்த தீவுக் கூட்டத்தைக் குறிக்கவும் சொலாக அது மாறியது.  

ஏஜியன் தீவுகளில் பெரும்பாலானவை கிரேக்க நாட்டைச் சேர்ந்தவை. அவை ஒன்பது நிர்வாகப் பிராந்தியங்களாகப் பிரிக்கப்பட்டுள்ளன. ஏஜியன் கடலில் துருக்கிக்குச் சொந்தமான குறிப்பிடத்தக்க தீவுகளாக கடலின் வடகிழக்கு பகுதியில் இம்ப்ரோஸ் (Gökçeada) மற்றும் தெனெடோஸ் (Bozcaada) போன்றவை உள்ளன. துருக்கியின் மேற்கு கடற்கரையில் உள்ள பல்வேறு சிறிய தீவுகளும் துருக்கிய இறையாண்மையின் கீழ் வருகின்றன.  

தீவுகளில் வெப்பமான கோடையும், மிதமான குளிர்காலமும் உள்ளது. இது நடுநிலக்கடல் சார் வானிலை ( கோப்பன் காலநிலை வகைப்படுத்தலில் *Cfa* ) உள்ளது.  

## தீவுக் கூட்டங்கள்
ஏஜியன் தீவுகள் பாரம்பரியமாக வடக்கிலிருந்து தெற்கு வரை ஏழு குழுக்களாகப் பிரிக்கப்படுகின்றன:  

- வடகிழக்கு ஏஜியன் தீவுகள்
- யூபோயா
- ஸ்போரேட்ஸ் ( *வடக்கு ஸ்போரேட்ஸ்* )
- சைக்லேட்ஸ்
- சரோனிக் தீவுகள்
- டோடெகனீஸ் ( *தெற்கு ஸ்போரேட்ஸ்* )
- கிரீட்

ஏஜியனின் தீவுகளில் இத்தாலிய தீவுகள் என்ற பெயரானது 1912 இல் இட்டாலோ-துருக்கியப் போரின்போது இத்தாலியால் கைப்பற்றப்பட்ட ஏஜியன் தீவுகளைக் குறிக்க சில சமயங்களில் பயன்படுத்தப்படுகிறது. அவை 1923 முதல் 1947 வரை இத்தாலியின் கட்டுப்பாட்டில் இருந்தன ( லாசேன் உடன்படிக்கையின் மூலம்): ரோட்ஸ், காஸ்டெல்லோரிசோ, டோடெகனீஸ் உள்ளிட்ட தீவுகள் இருந்தன. 1947 இல் சமாதான உடன்படிக்கையில், இத்தாலிய கட்டுப்பாட்டில் இருந்த இத் தீவுகள் கிரேக்கத்திற்கு வழங்கப்பட்டன.  

## ஆயர் கடல்கள்
உரோமானிய மாகாணமான இன்சுலேயின் (ஏஜியன் தீவுகள்) பண்டைய ஆயர் கடல்களாக, அன்னுரியோ *பொன்டிஃபியோவில்* பட்டியலிடப்பட்டுள்ளது. :  

உரோமானிய மாகாணமான லெஸ்போஸின் (ஏஜியன் தீவுகள்) பண்டைய எபிஸ்கோபல் சீஸ், அன்னுரியோ *பொன்டிஃபியோவில்* பட்டியலிடப்பட்டுள்ளது:
# பல்லார்பூர்



**பல்லார்பூர்** (**Ballarpur**) (*பழைய பெயர்:பலார்ஷா*) இந்தியாவின் மகாராட்டிரா மாநிலத்தின் கிழக்கில் விதர்பா பகுதியில் உள்ள சந்திரபூர் மாவட்டத்தில் அமைந்த நகரம் ஆகும்.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 18.5 சதுர கிலோ மீட்டர் பரப்பளவும், 32 வார்டுகளும், 19,596 குடும்பங்களைக் கொண்ட பல்லார்பூர் நகரத்தின் மொத்த மக்கள் தொகை 89,452 ஆகும். மக்கள் தொகையில் ஆண்கள் 45877 மற்றும் பெண்கள் 43,575 உள்ளனர். பாலின விகிதம் 1000 ஆண்களுக்கு 950 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 10.08% ஆகும். சராசரி எழுத்தறிவு 78.39% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 26,026 மற்றும் 6,497 ஆகவுள்ளனர். இதன் மக்கள் தொகையில் இந்துக்கள் 64.47%, இசுலாமியர்கள் 12.69%, பௌத்தர்கள் 19.55%, கிறித்துவர்கள் 1.64%, சீக்கியர்கள் 1.36% மற்றும் பிறர் 0.28% ஆக உள்ளனர். சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் பேர் வீதம் வாழ்கின்றனர்.  
## போக்குவரத்து

பல்லார்பூர் நகரத்தில் உள்ள பல்ஹர்சா சந்திப்பு தொடருந்து நிலையம் நாக்பூர், புனே மற்றும் மும்பை நகரங்களுடன் இணைக்கிறது.  
மாநில நெடுஞ்சாலை எண் 264, பல்லார்பூர் நகரத்தை நாக்பூருடன் இணைக்கிறது.  

## பொருளாதாரம்
மேற்கு நிலக்கரி வயல்கள் நிறுவனத்தின் நிலக்கரி சுரங்கங்கள் பெல்லார்பூர் நகரத்தைச் சுற்றிலும் உள்ளது. மூங்கில் காடுகள் இந்நகரத்தைச் சுற்றியுள்ளதால், பல்லார்பூரில் காகித தொழிற்சாலைகள் உள்ளது.
# இலதா சாளுக்கியர்கள்

**இலதா சாளுக்கியர்கள்** ( *Chalukyas of Lata* ) என்பது ஒரு இந்திய வம்சமாகும். இது 10-11 ஆம் நூற்றாண்டுகளில் இன்றைய குசராத்தின் இலதா பகுதியை ஆண்டது. இவர்கள் ஆரம்ப ஆண்டுகளில் மேலைச் சாளுக்கியர்களின் நிலப்பிரபுக்களாக ஆட்சி செய்தனர். இறுதியில் குசராத்தின் சோலாங்கியர்களால் தோற்கடிக்கப்பட்டனர்.  

## வரலாறு
வம்சத்தின் முதல் ஆட்சியாளரான பாரப்பன், மேலைச் சாளுக்கிய மன்னர் இரண்டாம் தைலப்பனின் தளபதியாக அடையாளம் காணப்படுகிறார். அவர் தைலப்பனால் இலதா பிராந்தியத்தின் ஆளுநராக ஆக்கப்பட்டிருக்கலாம். மெருதுங்காவின் 'பிரபந்த-சிந்தாமணியின்'படி, பாரப்பனும் சபடலக்சத்தின் ஆட்சியாளரும் ( சாகமான மன்னர் இரண்டாம் விக்ரஹராஜா ) கூட்டாகச் சேர்ந்து ஒரு முறை குசராத்தைத் தாக்கினர். குசராத்தின் சோலங்கி மன்னன் மூலராஜா, சபடலக்ச ஆட்சியாளரிடம் பாரப்பனைக் கையாளும் வரை அவரைத் தாக்க வேண்டாம் என்று கேட்டுக் கொண்டார். பின்னர் அவர் பாரப்பனை தோற்கடித்தார். இது சபடலக்ச மன்னரை குசராத்தில் இருந்து தப்பி ஓட தூண்டியது. மெருதுங்கா குசராத்தைச் சேர்ந்தவர் என்பதால், இந்தக் கணக்கு பாரபட்சமாக இருக்கலாம். விக்ரஹராஜா மூலராஜாவைத் தோற்கடித்து, பரூச் வரை அணிவகுத்துச் சென்றார். அங்கு அவர் தனது குல தெய்வமான ஆஷாபுர மாதாவிற்கு அர்ப்பணிக்கப்பட்ட ஒரு கோவிலைக் கட்டினார் என்று சாகமான வரலாற்றாசிரியர்கள் கூறுகின்றனர். ஒரு கோட்பாட்டின் படி, இரண்டாம் விக்ரஹராஜா பாரப்பனுடன் கூட்டணி வைத்து, சுதந்திரம் அடைய அவருக்கு உதவினார்.  

ஹேமச்சந்திரனின் 'திவ்யாஷ்ரயா காவ்யத்தின்'படி, மூலராஜாவின் மகன் சாமுண்டராஜா இலதா மீது படையெடுத்து பாரப்பனைக் கொன்றார்.
# ஹெகெட்டோரிடீஸ்

**ஹெகெட்டோரிடீஸ்** (*Hegetorides*, ) என்பவர் ஏதென்ஸ் மற்றும் ஸ்பார்டா (கிமு 431-404) இடையே நடந்த பெலோபொன்னேசியன் போரின் போது கிரேக்க தீவான தாசோசின் குடிமகனாக இருந்தார் என, இரண்டாம் நூற்றாண்டின் வரலாற்றாசிரியர் பாலியானஸ் குறிப்பிட்டுள்ளார். சில குறிப்புகள் தாசியன் கிளர்ச்சி எனவும் குறிப்பிடுகின்றன. லெம்ப்ரியரின் செவ்வியல் அகராதியில் இவரைப் பற்றி ஹெகெடோரைடீஸ் தனது நகரம் ஏதெனியப் படைகளால் முற்றுகையிடப்பட்டு அதனால் மக்கள் பட்டிணியால் படும் துண்பத்தைக் கண்டு, ஏதெனியர்களோடு சமாதானாக போகவேண்டும் என்று முதலில் பேசும் எவருக்கும் மரண தண்டனை என்ற சட்டம் அந்த நாட்டில் இருந்தது. இதனால் இவர் தன் கழுத்தில் தூக்குக் கயிற்றை மாட்டிக்கொண்டு அகோராவுக்குள் சென்றார். இவர் தன் சக குடிமக்களிடம் ஏதெனியர்களிடம் சமாதானமாக போகும்படியும் அதை சொன்னதற்காக அவர்கள் விரும்பியபடி தனக்கான தண்டனையை அளிக்குமாறு கூறினார். தாசியர்கள் இவரது உறுதியைக் கண்டு அதிர்ச்சியடைந்தனர். மேலும் அவையினர் இவர் கருத்தை ஏற்று சமாதானமாக போக ஒப்புக் கொண்டனர். இவரை மன்னித்தனர். இவ்வாறு இவர் நகரத்தை பட்டினியிலிருந்தும், மரணத்திலிருந்தும் காப்பாற்றினார்.  

பெலோபொன்னேசியப் போரின் முக்கிய செவ்வியல் அதிகாரத்தில், துசிடிடீஸ், ஹெஜெடோரைடீசைக் குறித்து குறிப்பிடப்படவில்லை. மேலும் தாசோசின் குடியேற்றமான கேலெப்ச்சின் பின்னணியில் தாசோசை குறித்து ஒருமுறை மட்டுமே குறிப்பிடப்படுவதாகத் தோன்றுகிறது (அவரது *பெல்பொன்னேசியப் போரின்* புத்தகம் V). கிமு 463 இல் ஏதெனியன் கூட்டணியில் இருந்து தாசோஸ் கிளர்ச்சி செய்தால் ஏதென்சால் தாக்கப்பட்டது. பெலோபொன்னேசியப் போருக்கு முன்னதாக ஹெஜெடோரைடீசின் கதை தோன்றியிருக்கலாம் எனப்படுகிறது.  

## இதையும் காண்க
- குடியியற் சட்டமறுப்பு
# ரேணுகா சரணாலயம்

**ரேணுகா சரணாலயம்** (*Renuka Sanctuary*) என்பது இந்தியாவில் இமாச்சல பிரதேசத்தில் உள்ள சிர்மூர் மாவட்டத்தில் அமைந்துள்ள இயற்கை சரணாலயம் ஆகும். இது சாலைகளின் வலையமைப்புடன் நன்கு இணைக்கப்பட்டுள்ளது. இச்சரணாலயம் சுமார் 4.028 சதுர கிலோமீட்டர் பரப்பளவைக் கொண்டுள்ளது. **ரேணுகா காப்புக் காடுகள்** என்றும் அழைக்கப்படும் இது முறையாக ஒரு சரணாலயமாக அறிவிக்கப்பட்டுள்ளது. மேலும் இச்சரணாலயத்திற்கு வெளியே அமைந்துள்ள சுமார் 3 சதுர கிலோமீட்டர் பரப்பளவு இடையகப் பகுதியாக அறிவிக்கப்பட்டுள்ளது.  

## மத நம்பிக்கை
இப்பகுதி இதன் மத, அழகியல் மற்றும் கலாச்சார மதிப்பால் நன்கு அங்கீகரிக்கப்பட்டுள்ளது. ரேணுகா என்பது ரேணுகா மற்றும் பரசுராமர் என்ற தாய்-மகன் இரட்டையர்களின் கோவில்களின் உறைவிடமாகும். புராணப்படி ரேணுகா துர்க்கையின் அவதாரம் ஆகும். துர்க்கை ரிசி ஜமதக்கினியின் மனைவி ஆவார். பரசுராமர் விஷ்ணுவின் ஆறாவது அவதாரம் என்று நம்பப்படுகிறது. இத்தம்பதியரின் ஐந்து மகன்களில் இளையவர். தந்தையின் கட்டளைக்குக் கீழ்ப்படிவதற்காக, பரசுராமர் தனது தாயின் வாங்க வேண்டும் என்று நம்பப்படுகிறது. தனது தாயைக் கொன்ற பிறகு, இவர் தனது தந்தையிடம் உயிரைக் காப்பாற்றும்படி கெஞ்சினார். அதற்கு ரிசி ஒப்புக்கொண்டார். ரேணுகா மிகவும் அழகானவராகக் கருதப்பட்டார். சஹஸ்தர்வாஹு, பேரரசர், இவரைத் திருமணம் செய்து கொள்ள விரும்பினார். ஒருமுறை பரசுராமர் இல்லாதபோது, ரேணுகாவைத் திருமணம் செய்வதற்காக ரிசி யம்தகினியையும் இவரது நான்கு மகன்களையும் கொன்றார்.  

ரேணுகா தப்பிக்க அக்காலத்தில் ராம்சரோவர் என்று அழைக்கப்பட்ட சிறிய குளத்தில் குதித்து மறைந்தார். அன்றிலிருந்து இந்த ஏரி ரேணுகா ஏரி என்று போற்றப்படுகிறது.  

## புவியியல் அம்சம்
இந்திய வனவிலங்கு நிறுவனம் வகைப்பாட்டின் படி, உயிர்-புவியியல் மண்டலம் IV மற்றும் உயிர் புவியியல் மாகாணம் IV ஆகியவற்றில் இந்த சரணாலயம் வருகிறது. வன வகை வகைப்பாட்டின் படி, பகுதி 5B/C2 குழுவின் கீழ் வருகிறது. அதாவது உலர் கலப்பு இலையுதிர் காடுகள் மற்றும் குழு 5/051 அதாவது உலர் குங்கிலியம் காடுகளுடன் கூடியது.  

## தாவரங்கள்
இந்த காடு *அனோஜெய்சஸ்*, *லூசினியா*, *டெர்மினாலியா*, *கைர்*, *ஷிஷாம்*, கேரி மாம்பழங்கள், *கோர்டியா* மற்றும் கொடி வகைகளைக் கொண்டுள்ளது.  

## விலங்குகள்
விலங்கினங்களில் சிறுத்தை, கடமான், புள்ளிமான், கேளையாடு, குள்ள நரி, குழி முயல், காட்டுப்பூனை, பனை சிவெட், முள்ளம்பன்றி, நீல அழகி, கருப்பு பார்ட்ரிட்ஜ், கொண்டைக்குருவி, மலை காகம், குங்குமப் பூச்சிட்டு, கரிச்சான், பொதுவான நாமக்கோழி மற்றும் பச்சைப் புறா ஆகியவை காணப்படுகின்றன.  

ரேணுகா உயிரியல் பூங்கா இமாச்சல பிரதேசத்தில் உள்ள பழமையான உயிரியல் பூங்கா ஆகும். இது 1957-ல் மீட்கப்பட்ட விலங்குகளுடன் தொடங்கப்பட்டது. இங்குக் கொண்டுவரப்பட்ட முதல் விலங்கு மோதி என்ற ஆண் புள்ளிமான் . அதிகரித்து வரும் விலங்குகளுக்கு இடமளிக்க, ஒரு 1983-ல் திறந்த பூங்கா உருவாக்கப்பட்டது. மிருகக்காட்சிசாலையிலிருந்து நீலான் மற்றும் புல்வாய் கொண்டுவரப்பட்டது. 1985ல் இந்தியப் பிரதமராக இருந்த இராஜீவ் காந்தியால் பரிசளிக்கப்பட்ட ஒரு இணை கயால் அருணாச்சலப் பிரதேசத்திலிருந்தும் மற்றொன்று 1986ல் நாகாலாந்திலிருந்தும் கொண்டுவரப்பட்டது. 1975ஆம் ஆண்டு ஜுனாகரிலிருந்து ஒரு இணை சிங்கம் உயிரியல் பூங்காவிற்குக் கொண்டு வரப்பட்டன.  

## பாதுகாப்பு
இப்பகுதிக்குள் கிராம மக்கள் சட்டவிரோதமாக நுழைவதைத் தடுக்க, இப்பகுதியின் சுற்றளவு இடை-வழி சங்கிலி வேலியால் சூழப்பட்டுள்ளது. தற்போது சிம்லா வனவிலங்கு பிரிவின் நிர்வாகக் கட்டுப்பாட்டில் சிங்கம் காட்சி, உயிரியல் பூங்கா, பறவைகள் சரணாலயம் ஆகியவை உள்ளன.  

## மேலும் பார்க்கவும்
- ரேணுகா ஏரி
# பன்னாட்டு மலை அருங்காட்சியகம்



**பன்னாட்டு மலை அருங்காட்சியகம்** (*International Mountain Museum*) நேபாள நாட்டின் பொகாரா நகரத்தில் அமைந்துள்ளது.  

## விளக்கம்
பன்னாட்டு மலை அருங்காட்சியகத்திற்கு ஒவ்வோர் ஆண்டும் இலட்சத்திற்கும் மேற்பட்ட உள்நாட்டு மற்றும் வெளிநாட்டு சுற்றுலாப் பயணிகள் வருகை தருகின்றனர். உலகெங்கிலும் உள்ள மலை மற்றும் மலையேறுதல் தொடர்பான கடந்த கால மற்றும் தற்போதைய முன்னேற்றங்கள் பதிவுசெய்யப்பட்டு இங்கு ஆவணப்படுத்துகிறது மற்றும் காட்சிப்படுத்துகிறது. அருங்காட்சியகத்தில் மூன்று முக்கிய கண்காட்சி அரங்குகள் உள்ளன: இமயமலை அரங்கு, புகழ் அரங்கு, உலக மலைகள் அரங்கு என்பவை அம்மூன்று அரங்குகளாகும். அருங்காட்சியகத்தின் உள்ளே, நேபாள மக்களின் பாரம்பரிய கலாச்சாரம் மற்றும் மதிப்புகளை பிரதிபலிக்கும் முயற்சியாக, புகழ்பெற்ற சிகரங்கள், புகழ்பெற்ற மலையேறுபவர்களின் விளக்கங்கள், மலைவாழ் மக்களின் கலாச்சாரம் மற்றும் வாழ்க்கை முறை, புவியியல் உள்ளிட்ட தாவரங்கள் மற்றும் விலங்கினங்கள் பற்றிய கண்காட்சிகள் உள்ளன.  

## காட்சியகம்

## மேலும் பார்க்கவும்
- இந்திய துணைக்கண்டம்
- தெற்காசியா
# ஹசன் பைக்கர்


**ஹசன் பைக்கர்** (Hasan Piker) இணையத்தில் **ஹசன்அபி** (HasanAbi) என அறியப்படுகிறார். இவர் ஒரு அமெரிக்க டுவிட்ச் நேரடி ஒளிபரப்பாளர் மற்றும் இடதுசாரி அரசியல் விமர்சகர்.  

## பிறப்பு
ஹசன் டோகன் பைக்கர், இவர் நியூ பிரன்சுவிக் நகரில் துருக்கிய பெற்றோருக்கு பிறந்தார் மற்றும் துருக்கியின் இஸ்தான்புல்லில் வளர்ந்தார்.
# பொக்காரா இரங்கசாலா


**பொக்காரா இரங்கசாலா** (*Pokhara Rangasala*) என்பது நேபாளத்தின் கண்டகி மாகாணத்தின் பொக்காரோ நகரத்தில் அமைந்துள்ள ஒரு பல்நோக்கு விளையாட்டு அரங்கமாகும். இங்கு 16,500 பார்வையாளர்கள் அமர்ந்து போட்டிகளைக் காணலாம். இந்த இடம் பொக்காராவின் தெற்கே சேதி ஆற்றின் கிழக்குக் கரையில் ராம்பசாரில் அமைந்துள்ளது.  
## வரலாறு

பொக்காரா இரங்கசாலாவில் 400 மீட்டர் தடகளப் பாதையால் சூழப்பட்ட ஒரு கால்பந்து மைதானம், ஒரு கைப்பந்து மைதானம், ஒரு கூடைப்பந்து மைதானம், துடுப்பாட்ட மைதானம் மற்றும் பூப்பந்து, கராத்தே மற்றும் பிற உட்புற விளையாட்டுகள் போன்ற விளையாட்டுகளுக்கான மூடப்பட்ட அரங்கம் ஆகியவவை உள்ளன. காசுகி மாவட்ட விளையாட்டு அலுவலகம் மற்றும் நிர்வாக கட்டடம் போன்றவையும் இங்கு உள்ளன. தசரத் இரங்கசாலா அரங்கத்திற்கு அடுத்ததாக பன்னாட்டு கால்பந்து போட்டிகளை நடத்துவதற்குரிய அரங்கமாக இவ்வரங்கம் உள்ளது. இதேபோல பன்னாட்டு துடுப்பாட்ட போட்டிகளை நடத்திவரும் திரிபுவன் பல்கலைக்கழக துடுப்பாட்ட மைதானத்திற்கு அடுத்ததாக இவ்வசதியைப் பெற்றுள்ள அரங்கமாகவும் இம்மைதானம் திகழ்கிறது. நேபாள தேசிய கால்பந்து அணியின் பல பன்னாட்டு நட்பு அளவு போட்டிகள் இங்கு நடைபெற்றுள்ளன. கைப்பந்து, கூடைப்பந்து, துடுப்பாட்டம் , மல்யுத்தம், குத்துச்சண்டை மற்றும் பூப்பந்து போன்ற போட்டிகளை நடத்தும் வசதியும் இங்குள்ளது.  
## நடத்தப்பட்ட போட்டிகள்
- தியாகிகள் நினைவு முதல் ஏ நிலை கால்பந்து போட்டி
- 2019 தெற்காசியப் போட்டிகள்
- ஆண்டுதோறும் ஆகாகா தங்கக் கோப்பை
# இரத்னா மந்திர்


**இரத்னா மந்திர்** (*Ratna Mandir*) என்பது நேபாள அரச குடும்பத்தால் பயன்படுத்தப்பட்ட ஒரு முன்னாள் அரண்மனை ஆகும்.  

நேபாளத்தின் கண்டகி மாகாணம் பொக்காராவில் உள்ள பெவா ஏரிக்கு அருகில் இரத்னா மந்திர் அமைந்துள்ளது. இரத்னா மந்திர் 1956 ஆம் ஆண்டு மகேந்திர வீர விக்ரம் சா என்ற மன்னரால் அவரது மனைவி இரத்னாவிற்காக கட்டப்பட்டதாகும். அரண்மனை 56,468 சதுர மீட்டரில் பரவியுள்ளது.
# கால்கோட்டு தர்பார்



**கால்கோட்டு தர்பார்** (*Galkot Durbar*) என்பது நேபாள நாட்டின் கண்டகி மாகாணம், கால்கோட்டு நகராட்சியில் அமைந்துள்ள வரலாற்றுச் சிறப்பு மிக்க ஓர் அரண்மனையாகும்.  

சௌபிசி இராச்சியம் எனப்படும் 24 மாநிலங்களின் கூட்டமைப்பில் இருந்த குட்டி இராச்சியமான கால்கோட்டு இராச்சியத்தால் இந்த அரண்மனை கட்டப்பட்டது. கால்கோட்டு தர்பார் தற்போது புறக்கணிக்கப்பட்ட நிலையில் உள்ளது.  

கால்கோட்டு தர்பாரை கால்கோட்டின் நகைகள் கிரீடம் என்று அழைப்பர்.
# தேசியப் பங்குச் சந்தை முறைகேடு வழக்கு

**தேசியப் பங்குச் சந்தை முறைகேடு வழக்கு**, இந்திய தேசிய பங்கு சந்தை நிறுவனத்தின் தலைமைச் செயல் அதிகாரியாக சித்ரா ராமகிருஷ்ணா 2013 முதல் 2016ம் ஆண்டு வரை பதவி வகித்து வந்தார். சித்ரா ராமகிருஷ்ணா பதவிக் காலத்தில் பல்வேறு நிதி முறைகேடுகளில் ஈடுபட்டதாக இந்திய பங்கு மற்றும் பரிவர்த்தனை வாரியம் (செபி ) குற்றம் சாட்டியதுடன், முன் அனுபவம் இல்லாத சென்னையைச் *ஆனந்த் சுப்பிரமணியம்* என்பவரை தலைமை வியூக அதிகாரியாக நியமித்தது, அவருக்கு வழக்கத்திற்கு மாறாக கூடுதலாக பல்வேறு சலுகைகள் வழங்கியதாக குற்றம் சாட்டப்பட்டது. மேலும் தேசியப் பங்குச் சந்தையின் தரவுகள் வெளியே கசிய விட்டதாகவும், இதனால் கோடிக்கணக்கான ரூபாய் ஆதாயம் அடைந்ததாக சித்ரா ராமகிருஷ்ணனின் மீது குற்றச்சாட்டுகள் வைக்கப்பட்டது. முன்பின் பார்த்திராத ஒரு இமயமலை யோகியின் ஆலோசனையின் பேரில் தான் ஆனந்த் சுப்பிரமணியனுக்கு பதவி, பதவி உயர்வு மற்றும் ஊதியச் சலுகைகள் வழங்கியதாக விசாரணையில் தெரிவித்தார்.  

மேலும் தேசியப் பகுச் சந்தையின் தரவு தளத்தை, சித்ரா ராமகிருஷ்ணா மற்றும் ஆனந்த் சுப்ரமணியனும் இணைந்து, வெளியே கசிய விட்டதால் ஐந்தாண்டுகளில் 500 பில்லியன் ரூபாய் தேசியப் பங்குச் சந்தை நிறுவனத்திற்கு நிதி இழப்பு ஏற்பட்டதாக தடயவியல் தணிக்கையில் குற்றம் சாட்டப்பட்டது.  

இந்த முறைகேடுகள் குறித்து விசாரித்த நடுவண் புலனாய்வுச் செயலகம் சித்ரா ராமகிருஷ்ணனின் மும்பை வீடு உட்பட, அவருக்கு தொடர்புடைய அலுவலகங்களில், மும்பை வருமான வரி புலனாய்வு இயக்குனரக அதிகாரிகள் 17 பிப்ரவரி 2022 அன்று சோதனை மேற்கொண்டனர். இதனையடுத்து 6 மார்ச் 2022 அன்று சித்ரா ராமகிருஷ்ணா தில்லியில் கைது செய்யப்பட்டார். மேலும் சென்னையில் உள்ள ஆனந்த் சுப்பிரமணியத்திற்கு சொந்தமான இடங்களிலும் 25 பிப்ரவரி 2022 அன்று சோதனை நடத்தி, 25 பிப்ரவரி 2022 அன்று கைது செய்தனர்.இதனைத் தொடர்ந்து ஆனந்த் சுப்பிரமணியன் வீட்டைச் சோதனை செய்த காவல்துறையினர், ஆனந்த சுப்பிரமணியனையும் கைது செய்து சிறையில் அடைத்தனர்.  

இந்நிலையில் பிப்ரவரி 2022 மாதத்தில், சித்ரா ராமகிருஷ்ணன், சென்னையில் முக்கிய இடத்தில் உள்ள தனது 3.2 கோடி மதிப்புள்ள வீட்டை, ஆனந்த் சுப்ரமணியத்தின் மனைவி சுனிதா ஆனந்த்திற்கு விற்றது வெளியாகியுள்ளது.  

## பின்னணி
எர்னஸ்ட் & யங் (Ernst & Young) என்ற நிறுவனம் நடத்திய தடவியவியல் தணிக்கையால், தேசியப் பங்குச் சந்தையில் நடந்த முறைகேடுகள் 2015ஆம் ஆண்டு வெளிவந்தது முறைகேட்டை அறிந்தும் எந்த விசாரணையும் இல்லாமல் சித்ரா ராமகிருஷ்ணாவை பதவி விலக தேசிய பங்கு சந்தை இயக்குநர் குழு அனுமதித்தது என செபி கூறியது. எர்னசட் & யங் தடவியல் சோதனை மூலம் ஆனந்த் சுப்பரமணியன் தான் இமயமலை யோகி என்று கூறியுள்ளது. தேசிய பங்கு சந்தையும் 2018-ஆம் ஆண்டு ஆனந்த் சுப்பரமணியன் தான் இமயமலை யோகி என்று கூறியுள்ளது. சித்ரா ராமகிருஷ்ணாவுக்கு 3 கோடி ரூபாய் அபராதம் விதித்துள்ள செபி, இனி வரும் 3 ஆண்டுகளுக்கு பங்கு சந்தை தொடர்பான நடவடிக்கைகளில் அவர் ஈடுபடக் கூடாது எனவும், செபியிடம் பதிவு செய்துள்ள நிறுவனத்தில் இடைத்தரகராக பணிபுரிய கூடாது எனவும் உத்தரவிட்டுள்ளது. தேசிய பங்குச்சந்தை இயக்குநர்கள் குழு இவரின் செயலில் தவறை\முறைகேட்டை அறிந்திருந்த போதிலும் இவர் செயலை பெரிதும் பாராட்டி பதவி விலக அனுமதித்துள்ளது  

## இதனையும் காண்க
- சித்ரா ராமகிருஷ்ணா
# நுவாகோட்டு அரண்மனை


**நுவாகோட்டு அரண்மனை** (Nuwakot Palace) 18 ஆம் நூற்றாண்டில் நேபாளத்தின் முதல் மன்னர் பிருத்வி நாராயண் சாவால் கட்டப்பட்ட அரண்மனையாகும். பிதூர் நகராட்சியின் நுவாகோட்டு நகரத்தில் இந்த அரண்மனை அமைந்துள்ளது.  

2015 ஆம் ஆண்டு ஏப்ரல் மாதத்தில் நேபாளத்தில் ஏற்பட்ட நிலநடுக்கத்திற்குப் பிறகு அரண்மனை தற்போது மீட்டெடுக்கப்பட்டு வருகிறது, அப்போது இந்த வளாகம் அழித்தது. நுவாகோட்டு அரண்மனை 2008 ஆம் ஆண்டு முதல் யுனெசுகோவின் ஒரு தற்காலிக தளமாக பட்டியலிடப்பட்டுள்ளது.
# தாசோஸ்



**தாசோஸ்** (*Thasos* அல்லது *Thassos* ) என்பது ஒரு கிரேக்க தீவு ஆகும். புவியியல் ரீதியாக இது வடக்கு ஏஜியன் கடலின் ஒரு பகுதியாகும். ஆனால் நிர்வாக ரீதியாக கவாலா பிராந்திய அலகு, மாசிடோனியாவின் ஒரு பகுதியாகும். இது வடக்கே உள்ள பெரிய கிரேக்க தீவாகும். மேலும் கிரேக்கத் தீவுகளில் பரப்பளவில் 12 வது பெரிய தீவாகும். தீவில் உள்ள மிகப்பெரிய நகரத்தின் பெயர் தாசோஸ் (அதிகாரப்பூர்வமாக *லிமெனாஸ் தாசோ*, "போர்ட் ஆஃப் தாசோஸ்" என அழைக்கப்படுகிறது) ஆகும். இந்த நகரம் தீவின் வடக்குப் பகுதியில், கிரேக்கத்தின் பிரதான நிலப்பகுதிக்கு எதிரே அமைந்துள்ளது. மேலும் இது கெரமோட்டியிலிருந்து சுமார் தொலைவில் அமைந்துள்ளது. தசேஸ் தீவு பழங்காலத்திலிருந்தே அதன் மிதவெப்ப நீர் ஊற்று குளியல் வளாகங்களுக்காக அறியப்படுகிறது.  

தாசோசின் பொருளாதாரமானது மரம் (காடுகள் நிறைந்தது), பளிங்கு சுரங்கங்கள், ஆலிவ் எண்ணெய், தேன் ஆகியவற்றை நம்பியுள்ளது. மற்ற கிரேக்க தீவுகளின் அளவிற்கு இல்லாவிட்டாலும், 1960களில் இருந்து சுற்றுலாவும் முக்கியத்துவம் பெற்றுள்ளது.
# ஐரீன் பெர்னாண்டஸ்



**ஐரீன் பெர்னாண்டஸ்** (பிறப்பு: 18 ஏப்ரல் 1946; இறப்பு: 31 மார்ச் 2014); (மலாய்: *Irene Fernandez*; ஆங்கிலம்: *Irene Fernandez*; சீனம்: *艾琳·费尔南德斯*) என்பவர் மலேசிய மனித உரிமை செயற்பாட்டாளர்; அரசியல்வாதி.  

இவர் மக்கள் நீதிக் கட்சி (; ) உச்ச மன்றத்தின் உறுப்பினராகவும்; அரசு சாரா நிறுவனமான தெனாகானித்தாவின் *(Tenaganita)* இயக்குநராகவும் இருந்தவர்.  

மலேசியாவில் புலம்பெயர்ந்த தொழிலாளர்கள் மற்றும் அகதிகளின் உரிமைகளைப் பாதுகாப்பதற்காக தெனாகானித்தா அரசு சாரா நிறுவனம் உருவாக்கப் பட்டது.  

பெண்களுக்கு எதிரான வன்முறைகளுக்கு எதிராகப் போராடியவர். புலம்பெயர் ஏழைத் தொழிலாளர்கள் துஷ்பிரயோகம் செய்யப் படுவதை நிறுத்துவதற்காகவும் போராடியவர்.  

## பொது

1995-ஆம் ஆண்டில், *தடுப்பு மையங்களில் புலம்பெயர்ந்த தொழிலாளர்களின் துஷ்பிரயோகம், சித்திரவதை மற்றும் மனிதாபிமானமற்ற நிலைமைகள்* எனும் தலைப்பில், புலம்பெயர்ந்த தொழிலாளர்களின் வாழ்க்கை நிலைமைகள் குறித்து ஐரீன் பெர்னாண்டஸ் ஓர் அறிக்கையை வெளியிட்டார்.  

சிடீவன் கான் *(Steven Gan)* எனும் மலேசியப் பத்திரிகையாளரும்; மற்றும் தி சன் *(The Sun)* எனும் பத்திரிகையின் செய்தியாளர்களும்; ஐரீன் பெர்னாண்டஸுக்கு வழங்கிய தகவலின் அடிப்படையில் அந்த அறிக்கையின் ஒரு பகுதி வெளியிடப்பட்டது.  

### தடுப்பு முகாமில் கைதிகள் இறப்பு

டைபாய்டு எனும் குடற்காய்ச்சல் மற்றும் பெரிபெரி நோய்களினால் செமினி குடியேற்ற தடுப்பு முகாமில் 59 கைதிகள் இறந்தனர் என்பதற்கான சான்றுகளை *தி சன்* பத்திரிகையின் செய்தியாளர்கள் முன் வைத்தனர். அதிமாகப் பாதிக்கப் பட்டவர்கள் வங்காளதேசத் தொழிலாளர்கள் என்றும் அந்த அறிக்கையில் கூறப்பட்டு இருந்தது.  

அந்த அறிக்கையைப் பத்திரிகையில் வெளியிடுவதற்கு *தி சன்* பத்திரிகையின் ஆசிரியர்களால் மறுக்கப்பட்டது. அதன் பின்னர் அந்த அறிக்கையை *தி சன்* பத்திரிகையின் செய்தியாளர்கள் ஐரீன் பெர்னாண்டஸிடம் ஒப்படைத்தனர்.  

### ஐரீன் பெர்னாண்டஸ் கைது

1996-இல் ஐரீன் பெர்னாண்டஸ் கைது செய்யப் பட்டார். ’தவறான செய்திகளை வெளியிட்டதாக' குற்றம் சாட்டப் பட்டார்.  

2014 மார்ச் மாதம் 31-ஆம் தேதி இதயச் செயல் இழப்பால், தம்முடைய 68-ஆவது வயதில், செர்டாங் மருத்துவமனையில் காலமானார்.  

### பெண்களின் வன்முறைகளுக்கு எதிராகப் போராடியவர்

அன்னாரின் மறைவு ஒரு பேரிழப்பாகும். பெண்களுக்கு எதிரான வன்முறைகளுக்கு எதிராகப் போராடியவர். புலம்பெயர் ஏழைத் தொழிலாளர்கள் துஷ்பிரயோகம் செய்யப் படுவதை நிறுத்துவதற்காகப் போராடியவர்.  

ஐரீனுக்கு மூன்று பிள்ளைகள். தவிர பல வளர்ப்பு குழந்தைகள் உள்ளனர். அவர் உயர்நிலைப் பள்ளி ஆசிரியராக தன் வாழ்க்கையைத் தொடங்கியவர். இருப்பினும் 1970-இல் தன் ஆசிரியர் பணியைத் துற்ந்து, சமூகச் சேவைகளில் முழுமையாக ஈடுபட்டார்.
# அனிதா குப்தா



**அனிதா குப்தா** (*Anita Gupta*) இந்தியாவைச் சேர்ந்த ஒரு சமூக தொழில்முனைவோர் ஆவார். இயற்கை விவசாயியாகவும் பழங்குடி ஆர்வலராகவும் இவர் இயங்கி வருகிறார். 50,000 எண்ணிக்கைக்கும் மேற்பட்ட கிராமப்புற பெண்களுக்கு பயிற்சி அளிக்க ஏற்பாடு செய்துள்ளார்.  

## வாழ்க்கை
குப்தா ஒரு ஏழ்மையான குடும்பத்தில் இருந்து வந்தவராவார். தனது குழந்தைகளைப் பெற்றெடுக்க அழைத்துச் சென்ற பெண்ணை ஒரு தாத்தா அடிப்பதை இவர் கண்டார். சிறுமி கல்வியறிவு பெற்றிருந்தால், தாத்தாவின் துன்புறுத்தலை எதிர்க்க அவளுக்கு அதிகாரம் கிடைத்திருக்கும் என்று தான் நினைத்ததாக பின்னர் இவர் கூறினார்.  

பீகாரில் உள்ள போச்பூரில் இருந்து அனிதா குப்தா வந்தார். அங்கு 50,000 எண்ணிக்கைக்கும் மேற்பட்ட கிராமப்புற பெண்களுக்கு கைவினைப் பொருட்கள், குச்சிகள் மற்றும் நகைகள் உருவாக்குதல் ஆகிய தொழில்களில் பயிற்சி அளித்துள்ளார்.  

1993 ஆம் ஆண்டு இவருக்கு பத்து வயதாக இருந்தபோது இவரும் இவரது சகோதரரும் போச்பூர் மகிளா கலா கேந்திரா என்ற அமைப்பை உருவாக்கினர், இவ்வமைப்பு பணம் சம்பாதித்தால், தங்கள் குழந்தைகளை பள்ளிக்கு அனுப்ப முடியும் என்று சொல்லி பெண்களை பணம் சம்பாதிக்க ஈடுபட ஊக்குவிக்கும் அமைப்பாகும்.
# ஊர்மி பாசு



**ஊர்மி பாசு** (*Urmi Basu*) இந்தியாவைச் சேர்ந்த ஒரு பெண்கள் உரிமை ஆர்வலர் ஆவார். கொல்கத்தாவில் பாலியல் தொழிலாளர்களைப் பாதுகாத்து வரும் இயக்கத்தில் ஈடுபட்டு வருகிறார். 2019 ஆம் ஆண்டு ஊர்மிக்கு இந்தியாவில் பெண்களுக்காக வழங்கப்படும் மிக உயர்ந்த விருதான நாரி சக்தி விருது வழங்கப்பட்டது.  

## வாழ்க்கை
ஊர்மி பாசு கொல்கத்தாவில் பிறந்தார். நியூ லைட்டின் அடித்தளத்தில் ஒரு குழந்தைகள் காப்பகம் உள்ளது. இக்காப்பகத்தில் பெண்கள் இரவு நேரத்தில் பாதுகாப்பிற்காகத் தங்கலாம். பரம்பரை பரம்பரையாக தொடர்ந்து வரும் விபச்சாரத்தைப் பற்றி இவர் கவலைப்படுகிறார், 90% பாலியல் தொழிலாளர்களின் மகள்கள் சராசரியாக பதின்மூன்று வயதில் விபச்சாரத்தில் ஈடுபடுகிறார்கள். நான்கு மணிநேர ஆவணப்படமான இது 2012 ஆம் ஆண்டு அக்டோபர் மாதத்தில் திரையிடப்பட்டது.  

2019 ஆம் ஆண்டு பன்னாட்டு மகளிர் தினத்தன்று ஊர்மிக்கு நாரி சக்தி விருது வழங்கப்பட்டது. "2018" ஆம் ஆண்டிற்கான இவ்விருது இந்திய குடியரசுத் தலைவரால் குடியரசுத் தலைவர் இல்லத்தில் வழங்கப்பட்டது. பிரதமர் நரேந்திர மோடியும் விருது வழங்கும் விழாவில் கலந்து கொண்டார்.